PRIMĂRIA ACORDĂ AJUTOARE DE ÎNCĂLZIRE

Informaţii utile

Începând cu data de 01 noiembrie 2017, familiile şi persoanele singure care utilizează pentru încălzirea locuinţei lemne, cărbuni, combustibili petrolieri sau energie electrica şi ale căror venituri nete lunare pe membru de familie se situează până la 615 lei, vor depune la sediul Primăriei oraș Eforie din Eforie Sud, cererea - declaraţia pe propria răspundere însoţită de actele doveditoare privind:

COMPONENŢA FAMILIEI:

* acte de identitate
* certificate de naştere ale copiilor
* certificat de căsătorie/deces
* act din care să rezulte încredinţarea/plasamentul copilului
* adeverinţă elev/student (cu menţiunea tipului de bursă acordat)
* alte acte doveditoare privind componenţa familiei

VENITURILE REALIZATE:

Se iau în calcul toate veniturile nete realizate de membrii familiei în luna anterioară depunerii cererii, inclusiv cele care provin din drepturi de asigurări sociale de stat, asigurări de şomaj, obligaţii legale de întreţinere, indemnizaţii, alocaţii şi ajutoare cu caracter permanent, cu excepţia: ajutorului social prevăzut de Legea nr. 416/2001, cu modificările şi completările ulterioare, burselor de studiu, burselor sociale, a sumelor provenite prin Programul „Bani de liceu”, buget personal complementar prevăzut în Legea nr. 448/2006, şi alocaţia de susţinere prevăzută de Legea nr. 277/2010.

Se vor prezenta:

- adeverinţe cu salariul net (cu menţiunea-bonuri de masă în cuantum de...)

* cupon pensie
* cupon indemnizaţie handicap
* cupon/adeverinţă-indemnizaţie/stimulent pentru creşterea copilului
* cupon alocaţie de stat
* cupon alocaţie plasament
* cupon şomaj
* orice alte acte doveditoare pentru sume provenite din alte surse;

Pentru persoanele care nu realizează nici un venit:

* adeverinţă de venit de la Adm. Finanţelor Publice Oraş Eforie

BUNURILE MOBILE ȘI IMOBILE DEȚINUTE

- certificate de atestare fiscală (pentru toți membrii majori ai familiei)

* Titularul ajutorului de încălzire cu energie electrică trebuie:

- să atașeze copie după factura ENEL în care să fie menționat codul de client și codul Eneltel;

- să fie în același timp titularul actului de proprietate/contractului de închiriere a locuintei și al contractului de furnizare a energiei electrice.

* Titularul ajutorului pentru încălzirea locuinţei cu lemne, cărbuni, combustibili petrolieri trebuie să fie titularul actului de proprietate sau contractului de închiriere al locuinţei.

Lipsa oricărui document/act doveditor, duce la neîndeplinirea condiţiilor impuse de lege, respectiv neacordarea ajutorului pentru încălzirea locuinţei.

Cum puteți intra în posesia FORMULARELOR DE CERERE/DECLARAȚIE PE PROPRIA RĂSPUNDERE (începând cu data de 23.10.2017)

- sediul Primăriei – Eforie Sud, str. Progresului, nr. 1

- Centrul de Relații cu Publicul din Eforie Nord, Complex „Flacăra”

PENTRU AJUTORUL DE INCALZIRE CU *ENERGIE ELECTRICA*

CERERILE SE VOR PRIMI IN PERIOADA

01 – 10 NOIEMBRIE, 2017

PENTRU AJUTORUL DE INCALZIRE CU *LEMNE*

CERERILE SE VOR PRIMI IN PERIOADA

01 – 17 NOIEMBRIE, 2017

IN PROGRAMUL

LUNI, MARTI, MIERCURI, JOI

ORELE: 09.30 – 13.30

**Anexa nr.4**

**la Normele metodologice**

**LISTA BUNURILOR CE CONDUC LA EXCLUDEREA ACORDĂRII**

**AJUTORULUI SOCIAL**

|  |  |
| --- | --- |
| **Bunuri imobile** | |
| **1** | **Clădiri sau alte spaţii locative în afara locuinţei de domiciliu şi a anexelor gospodăreşti** |
| **2** | **Terenuri de împrejmuire a locuinţei şi curtea aferentă și alte terenuri intravilane care depăşesc 1.000 mp în zona urbană şi 2.000 mp în zona rurală** |

|  |  |
| --- | --- |
| **Bunuri mobile\*** | |
| **1** | **Autoturism/autoturisme și/sau motocicletă/motociclete cu o vechime mai mică de 10 ani cu excepţia celor adaptate pentru persoanele cu handicap sau destinate transportului acestora sau persoanelor dependente precum şi pentru uzul persoanelor aflate în zone greu accesibile** |
| **2** | **Mai mult de un autoturism/motocicletă cu o vechime mai mare de 10 ani** |
| **3** | **Autovehicule: autoutilitare, autocamioane de orice fel cu sau fără remorci, rulote, autobuze, microbuze** |
| **4** | **Şalupe, bărci cu motor, scutere de apă, iahturi, cu excepţia bărcilor necesare pentru uzul persoanelor care locuiesc în Rezervaţia Biosferei ”Delta Dunării”** |
| **5** | **Utilaje agricole: tractor, combină autopropulsată** |
| **6** | **Utilaje de prelucrare agricolă: presă de ulei, moară de cereale** |
| **7** | **Utilaje de prelucrat lemnul: gater sau alte utilaje de prelucrat lemnul acţionate hidraulic, mecanic sau electric** |
| **(\*)Aflate în stare de funcţionare** | |

|  |  |
| --- | --- |
| **Depozite bancare** | |
| **1** | **Depozite bancare cu valoare de peste 3000 lei** |

|  |  |
| --- | --- |
| **Terenuri /animale și/sau păsări** | |
| **1** | **Suprafețe de teren, animale și păsări a căror valoare netă de producție anuală depășește suma de 1.000 euro pentru persoana singură, respectiv suma de 2.500 euro pentru familie** |

**NOTĂ:Deţinerea unuia dintre bunurile menţionate conduce la excluderea acordării ajutorului social.**